**Informasjon om betingelser for streikende**

*Virksomheten bør informere de tillitsvalgte om hvilke betingelser de kommer til å praktisere for streikende medarbeidere. I enkelte tilfeller kan også arbeidsgiver ha behov for å sikre seg at også de ansatte som skal ut i streik får informasjonen direkte fra arbeidsgiver.*

*Form og innhold tilpasses etter behov.*

Hvis det blir streik i den pågående meklingen mellom Virke og [aktuell arbeidstakerorganisasjon], er vi orientert om at flere ansatte vil bli tatt ut i streik. Følgende betingelser gjelder for de som eventuelt blir tatt ut i streik:

* En streik innebærer at arbeidsforholdet opphøres. Derfor får du ikke lønn fra virksomheten under en streik. Utestående lønn vil bli utbetalt ved første ordinære lønningsdag.
* Avtalt ferie vil bli avviklet, til tross for streiken.
* Streikende har ikke tilgang til arbeidsplassen under streiken. Adgangskort/nøkler [leveres inn/skal ikke benyttes eller annet].
* Streikende har ikke rett til å benytte arbeidsgivers eiendeler under en streik. Det gjelder for eksempel [uniform, mobiltelefon, datanettverk, PC, betalingskort, firmabil, firmaets logo eller annet].
* Arbeidsgiver har ikke ansvar for ansatte som er på tjenestereise når de tas ut i streik. Virksomheten er ikke ansvarlig for å bringe den ansatte tilbake til arbeidsstedet. Det må tas opp med egen arbeidstakerforening.